**TRGOVAČKA I TEKSTILNA ŠKOLA U RIJECI**

**STANE VONČINE 1A, 51000 RIJEKA**

KLASA: 602-01/20-01/75

URBROJ: 2170-56-01-20-02

Rijeka, 10. lipnja 2020.g.

Temeljem članka 107. Zakona o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18 i 98/19) i članka 5. Pravilnika o načinu i postupku zapošljavanja, Trgovačka i tekstilna škola u Rijeci, dana 10. lipnja 2020. godine, raspisuje

**N A T J E Č A J**

**za popunjavanje radnog mjesta**

**1. NASTAVNIK/CA TEKSTILNE GRUPE PREDMETA**

**-**1 izvršitelj/ica na neodređeno nepuno radno vrijeme

**2. NASTAVNIK/CA TEKSTILNE GRUPE PREDMETA**

**-**1 izvršitelj/ica na određeno nepuno radno vrijeme, zamjena za rodiljni dopust

**3. NASTAVNIK/CA LIKOVNE UMJETNOSTI**

**-**1 izvršitelj/ica na neodređeno nepuno radno vrijeme

1. **NASTAVNIK/ICA PRAVNE GRUPE PREDMETA**

- 1 izvršitelj/ica na neodređeno nepuno radno vrijeme

**5. NASTAVNIK/CA GLAZBENE UMJETNOSTI**

**-**1 izvršitelj/ica na neodređeno nepuno radno vrijeme

**Uvjeti:**

Kandidati uz opći uvjet za zasnivanje radnog odnosa, sukladno općim propisima o radu, moraju ispunjavati i posebne uvjete za zasnivanje radnog odnosa sukladno članku 105. Zakona o odgoju i obrazovanju u osnovnoj i srednjoj školi i Pravilniku o stručnoj spremi i pedagoško – psihološkom obrazovanju nastavnika u srednjem školstvu (NN 1/96 i 80/99).

Posebni uvjeti za zasnivanje radnog odnosa u školskoj ustanovi za osobe koje sudjeluju u odgojno-obrazovnom radu s učenicima jesu poznavanje hrvatskog jezika i latiničnog pisma u mjeri koja omogućava izvođenje odgojno-obrazovnog rada, odgovarajuća vrsta i razina obrazovanja kojom su osobe stručno osposobljene za obavljanje odgojno-obrazovnog rada.

Poslove nastavnika predmetne nastave u srednjoj školi može obavljati osoba koja je završila diplomski sveučilišni studij odgovarajuće vrste ili diplomski specijalistički stručni studij odgovarajuće vrste i ima potrebne pedagoške kompetencije.

Potrebna stručna sprema: VSS

Potrebna vrsta obrazovanja:

1. Za nastavnika/cu tekstilne grupe predmeta: dipl. inženjer tekstilne tehnologije

2. Za nastavnika/cu likovne umjetnosti: prof. povijesti umjetnosti, prof. likovne kulture, dipl. povjesničar umjetnosti ili prof. likovnoga odgoja i umjetnosti

3. Za nastavnika/cu pravne grupe predmeta: dipl. iur., mag.iur.

4. Za nastavnika/cu glazbene umjetnosti: prof. glazbene kulture, dipl. muzikolog, prof. teorijskih glazbenih predmeta

**Zapreke za zasnivanje radnog odnosa:**

Radni odnos u školskoj ustanovi ne može zasnovati osoba koja je pravomoćno osuđena za neko od kaznenih djela protiv života i tijela, protiv slobode i prava čovjeka i građanina, protiv Republike Hrvatske, protiv vrijednosti zaštićenih međunarodnim pravom, protiv spolne slobode i spolnog ćudoređa, protiv braka, obitelji i mladeži, protiv imovine, protiv sigurnosti pravnog prometa i poslovanja, protiv pravosuđa, protiv vjerodostojnosti isprava, protiv javnog reda i protiv službene dužnosti, a koje je propisano Kaznenim zakonom (NN 110/97, 27/98 – ispravak, 50/00. – Odluka Ustavnog suda Republike Hrvatske, 129/00, 51/01, 111/03, 190/03 – Odluka Ustavnog suda Republike Hrvatske, 105/04, 84/05 – ispravak, 71/06, 110/07, 152/08 i 57/11).

Radni odnos u školskoj ustanovi ne može zasnovati osoba koja je pravomoćno osuđena za neko od kaznenih djela protiv života i tijela, protiv Republike Hrvatske, protiv pravosuđa, protiv javnog reda, protiv imovine, protiv službene dužnosti, protiv čovječnosti i ljudskog dostojanstva, protiv osobne slobode, protiv spolne slobode, spolnog zlostavljanja i iskorištavanja djeteta, protiv braka, obitelji i djece, protiv zdravlja ljudi, protiv opće sigurnosti, protiv krivotvorenja, a koje je propisano Kaznenim zakonom (NN 125/11, 144/12, 56/15, 61/15 i 126/19).

Radni odnos u školskoj ustanovi ne može zasnovati ni osoba protiv koje se vodi kazneni postupak za neko od kaznenih djela navedenih u stavku 1. i stavku 2. članka 106. Zakona o odgoju i obrazovanju u osnovnoj i srednjoj školi.

**Uz vlastoručno potpisanu prijavu kandidati su dužni priložiti:**

1. Životopis
2. Dokaz o ispunjavanju uvjeta stečene vrste i razine obrazovanja (diploma)
3. Domovnicu ili osobnu iskaznicu
4. Elektronički zapis ili potvrdu o podacima evidentiranim u bazi podataka Hrvatskog zavoda za mirovinsko osiguranje (ne starije od dana raspisivanja natječaja)
5. Uvjerenje da kandidat nije pravomoćno osuđen i da se protiv njega ne vodi kazneni postupak (ne starije od dana raspisivanja natječaja)
6. Dokaz o završenom pedagoško-psihološko-didaktičko-metodičkom obrazovanju

Pravo na podnošenje prijave imaju ravnopravno osobe oba spola. Izrazi koji se koriste u ovom natječaju za osobe u muškom rodu upotrijebljeni su neutralno i odnose se na muške i ženske osobe.

U prijavi na natječaj navode se osobni podaci podnositelja prijave (osobno ime, adresa stanovanja, broj telefona/mobitela, e-mail adresa).

Isprave se prilažu u neovjerenoj preslici. U svrhu utvrđivanja vjerodostojnosti dokumentacije kandidata koji je zadovoljio u postupku izvršit će se uvid u originalnu ili ovjerenu dokumentaciju prije zaključivanja ugovora o radu.

Kandidatom prijavljenim na natječaj smatra se samo osoba koja ispunjava formalne uvjete iz natječaja te koja podnese vlastoručno potpisanu, pravodobnu i potpunu prijavu. Potpunom prijavom smatra se samo prijava koja sadrži sve podatke i priloge navedene u javnom natječaju i koja je vlastoručno potpisana.

**Provjera kandidata:**

Kandidati koji su pravodobno dostavili potpunu prijavu sa svim prilozima i ispunjavaju formalne uvjete natječaja dužni su pristupiti vrednovanju odnosno testiranju i razgovoru (intervjuu) prema odredbama Pravilnika o načinu i postupku zapošljavanja.

Ako kandidat ne pristupi vrednovanju smatrat će se da je odustao odnosno povukao prijavu na natječaj.

Područje povjere, pravni i drugi izvori za pripremu kandidata za testiranje, vrijeme i mjesto održavanja testiranja objavit će se na web-stranici Škole najmanje pet (5) dana prije dana određenog za testiranje: <http://www.ss-trgovackaitekstilna-ri.skole.hr/>

**Pravo prednosti pri zapošljavanju:**

Kandidat koji se poziva na pravo prednosti pri zapošljavanju prema posebnim propisima, dužan je u prijavi na natječaj pozvati se na to pravo i priložiti sve dokaze o ostvarivanju prava prednosti te ima prednost u odnosu na ostale kandidate samo pod jednakim uvjetima.

Kandidat koji se poziva na pravo prednosti pri zapošljavanju temeljem čl. 102. st. 1. - 3. Zakona o hrvatskim braniteljima iz Domovinskog rata i članovima njihovih obitelji (NN 121/17 i 98/19), uz prijavu na natječaj dužan je, osim dokaza o ispunjavanju traženih uvjeta, priložiti i dokaze propisane člankom 103. stavkom 1. Zakona o hrvatskim braniteljima iz Domovinskog rata i članovima njihovih obitelji, a koji su navedeni na mrežnim stranicama Ministarstva hrvatskih branitelja:

<https://branitelji.gov.hr/UserDocsImages/NG/12%20Prosinac/Zapo%C5%A1ljavanje/POPIS%20DOKAZA%20ZA%20OSTVARIVANJE%20PRAVA%20PRI%20ZAPO%C5%A0LJAVANJU.pdf>

Kandidat koji se poziva na pravo prednosti pri zapošljavanju sukladno članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine broj 157/13, 152/14 i 39/18) uz prijavu na natječaj dužan je pozvati se na to pravo te priložiti svu propisanu dokumentaciju o ispunjavanju traženih uvjeta, kao i dokaz o utvrđenom statusu osobe s invaliditetom.

Kandidat  koji  je stekao  inozemnu obrazovnu kvalifikaciju u inozemstvu dužan  je u prijavi na natječaj priložiti rješenje određenog visokog učilišta o priznavanju potpune istovrijednosti u skladu sa Zakonom o priznavanju istovrijednosti stranih školskih svjedodžbi i diploma (NN 57/96, 21/00) ili rješenje Agencije za znanost i visoko obrazovanje o stručnom priznavanju inozemne visokoškolske kvalifikacije u skladu sa Zakonom o priznavanju inozemnih obrazovnih kvalifikacija (NN 158/03,198/03,138/06 i 45/11) te u skladu sa Zakonom o reguliranim profesijama i priznavanju inozemnih stručnih kvalifikacija (NN 82/15) rješenje Ministarstva znanosti i obrazovanja o priznavanju inozemne stručne kvalifikacije radi pristupa reguliranoj profesiji.

**Zaštita osobnih podataka:**

Temeljem članka 6. stavak 1. (b) Opće uredbe o zaštiti podataka SL EU L119 (Uredbe (EU) 2016/679 Europskog parlamenta i Vijeća od 27. travnja 2016. godine te Zakonom o provedbi Opće uredbe o zaštiti podataka (NN 42/18) prijavom na natječaj osoba daje privolu za prikupljanje i obradu podataka iz natječajne dokumentacije, a sve u svrhu provedbe natječaja za zapošljavanje. Ime i prezime kandidata koji se pozivaju na testiranje i kandidata s kojim se sklapa ugovor o radu objavljuje se na web stranici škole. Nakon isteka testiranja odnosno nakon isteka roka žalbe ti podaci se uklanjaju s web stranice.

**Način dostave prijava:**

Pisane prijave s potrebnom dokumentacijom dostaviti isključivo neposredno ili zemaljskom poštom na adresu:

**Trgovačka i tekstilna škola u Rijeci, Stane Vončine 1A, 51000 Rijeka s naznakom „za natječaj“ (s naznakom radnog mjesta za koje se kadidat prijavljuje)**

Nepotpune i nepravodobne prijave neće se razmatrati.

Prijave upućene elektroničkom poštom neće se uvažavati.

**Rok za podnošenje prijave**:

Rok za podnošenje prijave je osam (8) dana od objave natječaja na mrežnim stranicama Škole i Hrvatskog zavoda za zapošljavanje. Natječajna dokumentacija neće se vraćati i čuva se sukladno Općem popisu gradiva s rokovima čuvanja.

Natječaj je objavljen na oglasnoj ploči i mrežnim stranicama Škole te na oglasnoj ploči i mrežnim stranicama Zavoda za zapošljavanje 10. lipnja 2020. godine.

**Obavijest o rezultatima natječaja:**

O rezultatima natječaja kandidati će biti obaviješteni po okončanju natječajnog postupka putem web-stranice Škole.

Ravnateljica:

\_\_\_\_\_\_\_\_\_\_\_\_\_\_\_\_\_\_\_\_

Antonija Bukša, dipl.oec.